Επιβάρυνση του περιβάλλοντος από τα μιας χρήσεως υλικά προστασίας covid-19
Creators: name: Μάλαμα, Ευγενία Χρυσόστομου
Publisher: name: Aristotle University of Thessaloniki
Year: 2023
Subjects: Πλαστικά
Covid-19
Πανδημία
Plastic

description: Κατά τα τελευταία χρόνια η υπερβολική χρήση πλαστικών αποτελεί, παγκοσμίως, ένα σοβαρό περιβαλλοντικό πρόβλημα που προκαλεί στα κράτη διαφόρου βαθμού ευαισθητοποίηση και ανησυχία για την αντιμετώπισή του. Με την επέλαση της πανδημίας του ιού SARS-CoV-2 το πρόβλημα αυτό διογκώθηκε, αφού ο κίνδυνος της διασποράς του οδήγησε αναγκαστικά στην αυξημένη παραγωγή και χρήση πλαστικών για την προστασία των πολιτών. Τα πλαστικά αυτά έγιναν υποχρεωτικά, σχεδόν κατά αποκλειστικότητα, μιας χρήσης, αφού οι επιμέρους ιδιότητες του ιού, η λοιμογόνος δράση του και η μεταδοτικότητά του ήταν εν πολλοίς άγνωστες. Εκτός όμως από την τεράστια αύξηση της παραγωγής και κατανάλωσης των πλαστικών, σοβαρό πρόβλημα αποτέλεσε και η απόρριψή τους, η οποία, μπροστά στον φόβο του κινδύνου και την άγνοια του εύρους της επικείμενης επιμόλυνσης από αυτά, γινόταν χωρίς καθόλου κανόνες. Ασφαλώς και δικαιολογημένα, η έννοια της ανακύκλωσης είχε παντελώς απορριφθεί αλλά υπήρξαν και σοβαρότατες και πολλαπλές εξόφθαλμες παρατυπίες, με κυριότερη την απόρριψη της χρησιμοποιημένης μάσκας προσώπου στο πεζοδρόμιο, εκτός καν του κάδου απορριμάτων.Όλα αυτά τα πλαστικά, αναμενόμενο ήταν να καταλήξουν στο χερσαίο και υδάτινο οικοσύστημα, με άγνωστες ακόμη περιβαλλοντολογικές συνέπειες. Η παρουσία μιας μάσκας στο στομάχι ενός ζώου ή η παρουσία μικροπλαστικών στους πλακούντες των θηλαστικών, όπως πρόσφατα μαθαίνουμε είναι ίσως ασήμαντα μικρές καταστροφικές συνέπειες μπροστά σε αυτές που θα γνωρίσουμε δυστυχώς τα επόμενα χρόνια.Σκοπός της παρούσας μεταπτυχιακής έρευνας είναι να αναδείξει την τεράστια αύξηση της κατανάλωσης και απόρριψης των πλαστικών μιας χρήσης, όπως αυτά έχουν ήδη περιγραφεί, και να πιθανολογήσει το περιβαλλοντολογικό τους εντύπωμα στα χερσαία και θαλάσσια οικοσυστήματα του πλανήτη μας.
description: In recent years the excess use of plastic worldwide has created a very serious environmental problem and brought about different levels of awareness as well as concerns, on how to tackle this problem. With the outbreak of the pandemic SARS-COV-2 this issue has been escalated since the danger of dispersion resulted in the increased production and use of plastic for public protection.Plastic became compulsory, almost exclusively, since the properties of the virus, its infectious activity and contagiousness was for the most part unknown to most.Aside from the enormous increase of production and use of plastic, its disposal became a greater problem since there were no restrictions. In fear of health consciousness, the idea of recycling was completely discarded since no regulations were put in motion for its disposal. Unfortunately, there were many bigotries, especially with the disposal of face masks that was thrown mainly on the sidewalks rather than be placed in rubbish bins.It was inevitable for all that plastic to end up in the terrestrial and aquatic ecosystems with the environmental consequences still unknown to us. The existence of a mask in an animal’s stomach, or the presence of microplastic in the placenta of mammals, seems unimportant compared to what lies ahead in the coming years. The purpose of this research paper is to highlight the huge increase of consumption and disposal of single use plastic and to hypothesize the environmental footprint left on the terrestrial as well as the aquatic ecosystems of our planet.